Josan Hatero

**Josan Hatero**, tamén coñecido cos pseudónimos **Sarah Julia Kane, Josan Mosteiro**, nado en Barcelona o 15 de agosto de 1970, é un escritor de relatos, novelista e guionista español.

A familia materna é orixinaria da contorna de Melide e ambientou a novela *La cosecha pálida* en Galicia e *La última bestia* nunha aldea galega, de nome ficticio Mel.

## Traxectoria 
Iniciou a súa carreira literaria en 1996 da man do editor Constantino Bértolo co libro de relatos *Biografía de la huida* (Debate, 1996). Ao ano seguinte conseguiu unha bolsa de creación na Residencia de Estudantes de Madrid e durante a súa estancia na Colina de los Chopos escribiu a súa primeira novela, *El pájaro bajo la lengua* (Debate, 1999), que foi traducida ao alemán.

Cinco anos despois, publicou o seu segundo libro de relatos, *Tu parte del trato* (Debate, 2003) e con el gañou o premio de Relatos Vila de Algete. A devandita obra tamén foi traducida ao alemán. En 2010 apareceu *La piel afilada* (Editorial Alfaguara, 2010), un bestiario de amantes ilustrado por Montse Bernal que foi traducido ao italiano e ao turco. Os seus contos tamén apareceron en numerosas escolmas de relatos como *Páginas amarillas* (1997) ou *Pequeñas resistencias* (2002). 

É autor de varias novelas xuvenís. Escribiu a catro mans con Use Lahoz a novela *Volverán a por mí* (Editorial A Galera, 2011), un *thriller* fantástico que gañou o premio a Galera Novas Lectores. En 2013 publicou baixo o pseudónimo Sarah Julia Kane o primeiro volume da triloxía *Mackenzie* (*Mackenzie: La memoria de las sombras*, Editorial Edebé) e nos dous anos seguintes apareceron a segunda parte, *Malos deseos* (2014) e a terceira, *Los días contados* (2015). En 2018 publicou a novela xuvenil *Disfraz de héroe* (Editorial Edebé). 

Hatero é coguionista da película *Las distancias* de Elena Trapé, que en 2018 gañou a Biznaga de Ouro á mellor película española do Festival de Cine de Málaga.

En 2021 publicou a novela *La intimidad de los viajeros* en Edicións Destino.

En 2022 asinou como Josan Mosteiro o thriller *La cosecha pálida* en Roca Editorial, e tamén publicou a súa primeira novela dirixida ao público infantil, *El insoportable Cornelius Bloom,* en Editorial Edebé. 

Gañou o Premio Edebé de Literatura Infantil 2024 con *La guerra de Nico*.

En 2025 repetiu no thriller, de novo como Josan Mosteiro, coa novela *La última bestia* en Roca Editorial.

## Obra 
**Narrativa**

* *Biografíade la huida* (1996). Editorial Debate. ISBN 978-84-7444-979-2
* *El pájaro bajo la lengu*a (1999). Editorial Debate. ISBN 978-84-8306-154-1
* *Tu parte del trato* (2003). Editorial Debate. ISBN 978-84-8306-968-4
* *La piel afilada* (2010). Alfaguara. ISBN 978-84-204-0546-9
* *Volverán a por mí* (2011). La Galera. ISBN 978-84-246-4348-5
* *Mackenzie 1.* *La memoria de las sombra* (2013). Editorial Edebé. ISBN 978-84-683-0841-8
* *Mackenzie 2. Malos deseos* (2014). Editorial Edebé. ISBN 978-84-683-1206-4
* *Mackenzie 3. Los días contados* (2015). Editorial Edebé. ISBN 978-84-683-1273-6
* *Disfraz de héroe* (2018). Editorial Edebé. ISBN 978-84-683-3398-4
* *La intimidad de los viajeros* (2021). Destino. ISBN 978-84-233-5859-5
* *La cosecha pálida* (2022). Roca Editorial. ISBN 978-84-17305-92-5
* *El insoportable Cornelius Bloom* (2022). Editorial Edebé. ISBN 978-84-683-5602-0
* *La guerra de Nico* (2024). Editorial Edebé ISBN  978-84-683-7012-5
* *La última bestia* (2025). Roca Editorial. ISBN 978-84-19965-10-3

**Outros**

* VV.AA. *Páginas amarillas* (1997). Ediciones Lengua de Trapo. ISBN 978-84-226-7208-1
* Masoliver Ródenas, J.A. *Los cuentos que cuentan* (1998). Anagrama ISBN 978-84-339-1080-6
* Abad, Mercedes *Pequeñas resistencias, 1: Antología del nuevo cuento español* (2002). Páginas de Espuma. ISBN 978-84-95642-16-5
* VV.AA. *Cuentos de amor* (2008). Páginas de Espuma. ISBN 978-84-8393-005-2

## Premios e recoñecementos 
* Premio de Relatos Vila de Algete 2003 por *Tu parte del trato*
* Premio a Galera Novas Lectores 2011 por *Volverán a por mí*
* Premio Cuentos sobre ruedas 2012 por *La despedida*
* Premio Edebé de Literatura Infantil 2024 por *La guerra de Nico*

## Notas 
## Véxase tamén 
### Ligazóns externas 
* *La piel afilada*, Artigo de Nuño Vallés sobre *La piel afilada* no diario *El Confidencial*, 25.02.2010

**Páxina Dos* RTVE, Miniclub de lectura - *Mackenzie 1: La memoria de las sombras* (Edebé), 14.05.2014

*https://www.lavozdegalicia.es/noticia/cultura/2022/06/22/literatura-da-orden-vida-da-sentido-mundo/0003_202206G22P32991.htm *Cultura*] La Voz de Galicia, Josan Mosteiro: La literatura le da un orden a la vida, le da sentido al mundo», 22.06.2022